Forbrugsmessen på Aalborg Kongres & Kultur Center er den største nogensinde.

Omkring 240 stande under ni forskellige temaer og over 100 vidt forskellige sceneindslag. Det danner rammen for årets forbrugermesse i Aalborg Kongres & Kultur Center, der løber af stablen i weekenden den 23. til 25. marts. Direktør for Aalborg Kongres & Kultur Center, Ernst Trillingsgaard, er glad for at kunne præsentere den store messe. - Ét er at åbne en stor messe, et andet er, at udstillerskaren skal udvise en stor alsidighed, så et besøg bliver interessant og vedkommende. I den henseende byder årets messe på meget høj kvalitet. Alsidigheden er enorm. Et tema er dog lidt dominerende: Energibesparelser! Usædvanligt mange udstillere, har bud på, hvordan vi kan spare på energien, når det gælder boligen, siger Ernst Trillingsgaard.